 Xildhibaan Axmed Ducaale mar uu ka hadlaayey sicir bararka ayaa yidhi Goaamadii soo baxay dhiig joojin ayuun bay yara noqdeen, laakiin waxaan is leeyahay may sii shaqayn, sicir bararkii halkii buu wali taagan yahay, kolay sida wax looga qabanayo kor u kaca sicir bararka oo ku xidhan lacagtan doolarka ah, ee qaaliyoowday iyo lacagtan Somaliland ee qiimo dhacday, arin weyn oo cilmiya ayey u baahan tahay, oo yoolka ugu weyn ee ay Dawladdu kula dagaalanto sicir bararka noqdaa Baanka, oo la xoojiyo Baanka, maxa yeelay Baan kasta oo Dunida ku yaala oo ay Dawladdu leedahay isagaa ayaa la dagalaama daalaca dhaca iyo sare u kaca lacagta, markaas anigu waxaan leeyahay madfaca la garaacayo ee lagu garaacayo sicir bararka ha noqdo Baanka Dhexe, oo ah Baanka Wadanku leeyahay, waxaana anigu aamisanahay in itaalkii uu Baanku wax iskaga celin lahaa aanu lahayn, markaas waa inay Dawladdu xoojisa Baanka, dadkuna waa inay xoojiyaan Baanka. 